فاضلکا

فاضلکا پنجاب دے ضلع فاضلکا دا اک شہر تے ضلع فاضلکا دا راجگڑھ اے ۔

تریخ
انگریزاں ولوں وسایا گیا سرحدی شہر فاضلکا اج اپنے قیام دے بھاویں 164ویں سال چ پیر پا رہا اے پر ایہناں سالاں وچ اس علاقے دی ترقی ول کوئی دھیان نہیں دِتا گیا۔۔ اس سرحدی شہر نوں انگریز افسر مسٹر اولیور نے نمبردار فضل خاں توں 144 روپئے 8 آنے ’چ 32 ایکڑ زمین خرید کے وسایا سی۔۔ اس ویلے فاضلکا تحصیل دی حد سرسا، بیکانیر، بہاول پور (جو کہ ہن پاکستان چ اے) اتے ممدوٹ تک سی۔ ایہناں ساریاں شہر چ سرکاری کماں، پولیس، فوج اتے ہور سرکاری کم فاضلکا چ ہی ہندے سن، پر سمیں-سمیں دیاں سرکاراں اتے آگوآں نے اپنے فائدے لئی فاضلکا نوں اک چھوٹی جہی تحصیل بنا دِتا۔۔ اس سمیں انگریزاں ولوں اپنی سہولت لئی بنائے گئے وکھ-وکھ دفتر ڈان ہسپتال (ہن سول ہسپتال)، ڈاک بنگلا، بادھا جھیل اتے ہور کئی ادارے اک اتہاس بن کے رہِ گئے نیں۔۔دسیا جاندا اے کہ فاضلکا اپمنڈل دے پنڈ عالم شاہ نوں فضل خاں دے پُتر عالم شاہ نے، پنڈ سلیم شاہ نوں فضل خاں دے بھرا سلیم خان نے، پنڈ سریش والا نوں محمد سریش خان نے، پنڈ آوا نوں محمد آوا خان نے اتے پنڈ لقمان عرف وریام کھیڑا نوں محمد لقمان خاں نے وسایا سی ۔

پاک بھارت لڑائیاں
1965 اتے 1971 وچ پاکستان بھارت وچ ہوئی لڑائی وچ اِتھے دے لوکاں نوں بڑی مشکل دا سامنا کرنا پیا ۔

اج دا فاضلکا
جے موجودا فاضلکا تے جھات ماریے تاں ایہ شہر وڈے آگوآں دی سیاسی چالاں وچ پھس کے ترقی نہیں کر سکیا ۔ چاہے اِتھے دے لوکاں ولوں کیتے گئے سنگھرش توں بعد حکومت نے فاضلکا نوں ضلعے دا درجا دے دِتا پر حالے وی ایس علاقے دی ترقی لئی کافی کچھ کرن دی لوڑ اے ۔ اِتھے دے لوکاں دی سبھ توں وڈی منگ فاضلکا دے قومانتری پاک بھارت صادقیا - سلیمانکی بارڈر نوں وپار لئی کھولھݨ نوں حالے تک پورا نہیں کیتا گیا ۔ ایس توں علاوا فاضلکا توں ابوہر لئی ریل گڈی چلاؤݨ دا کم وی لگاتار لٹکدا آ رہیا اے ۔ 163 سالاں دے بعد وی فاضلکا ترقی توں وانجھا

حوالے

گٹھ:چڑھدے پنجاب دے شہر
گٹھ:چڑھدا پنجاب